b'\n_START_ARTICLE_\nJonas Hofmann\n_START_SECTION_\nSeurajoukkueura\n_START_PARAGRAPH_\nHofmann on TSG 1899 Hoffenheimin kasvatti. H\xc3\xa4n pelasi seuran kakkosjoukkueessa vuonna 2011 viisi ottelua tehden niiss\xc3\xa4 kaksi maalia. Hein\xc3\xa4kuussa 2011 Hofmann siirtyi Borussia Dortmundin organisaatioon. H\xc3\xa4n pelasi seuran kakkosjoukkueessa vuosina 2011\xe2\x80\x932014, tehden 71 peliss\xc3\xa4 15 maalia. Seuran edustusjoukkueessa Bundesliigassa Hofmann debytoi joulukuussa 2012 vanhaa seuraansa Hoffenheimi\xc3\xa4 vastaan. Avausmaali syntyi elokuussa 2013 Eintracht Braunschweigin verkkoon. H\xc3\xa4n voitti seuran kanssa DFB-Supercupin sek\xc3\xa4 vuosina 2013 ett\xc3\xa4 2014. Kaudella 2013-2014 h\xc3\xa4n debytoi my\xc3\xb6s Mestareiden liigassa pelaten kahdeksan ottelua._NEWLINE_Syyskuussa 2014 Hofmann siirtyi lainalle saman sarjan 1. FSV Mainz 05:een. H\xc3\xa4n pelasi kauden aikana ainoastaan kymmeness\xc3\xa4 bundesliigaottelussa tehden niiss\xc3\xa4 kolme maalia. Kaudeksi 2015\xe2\x80\x932016 Hofmann palasi takaisin Dortmundiin.\n_START_SECTION_\nMaajoukkueura\n_START_PARAGRAPH_\nHofmann on edustanut Saksaa alle 18- ja alle 21-vuotiaissa. Alle 21-vuotiaiden maajoukkueessa h\xc3\xa4n pelasi vuosina 2013\xe2\x80\x932014 kymmenen ottelua tehden niiss\xc3\xa4 viisi maalia.'